CELEX: 62020TN0208
Language: fi
Date: 2020-04-09 00:00:00
Title: Asia T-208/20: Kanne 9.4.2020 – JH v. Europol

8.6.2020   
            
            
               FI
            
            
               Euroopan unionin virallinen lehti
            
            
               C 191/38
            
         
      Kanne 9.4.2020 – JH v. Europol
      (Asia T-208/20)
      (2020/C 191/52)
      Oikeudenkäyntikieli: saksa
      
         Asianosaiset
      
      
         Kantaja: JH (edustaja: asianajaja M. Quaas)
      
         Vastaaja: Euroopan unionin lainvalvontavirasto (Europol)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  vahvistamaan, että vastaajan päällikön 2.4.2019 antama määräys, jolla kantaja vapautettiin välittömin vaikutuksin Euroopan poliisiviraston Europolin hallinto-osaston GDPT (henkilösuojaus) -yksikön johdosta, oli lainvastainen
               
            
                  —
               
               
                  velvoittaa kantajan suorittamaan vastaajalle tuomioistuimen asianmukaiseksi määrittämän korvauksen kivusta ja särystä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Europolin henkilöstösääntöjen rikkomiseen
                  Kantaja väittää, että riidanalaisen kurinpitotoimenpiteen edellytykset eivät Europolin henkilöstösääntöjen edellyttämällä tavalla täyty. Vastaaja rikkoi henkilöstösääntöjen asiassa sovellettavia määräyksiä ja yritti perustella (vasta) kuukausia myöhemmin kurinpitotoimiaan taannehtivalla täytäntöönpanopäätöksellä ja viittauksella uudelleenjärjestelyyn.
               
            
                  2)
               
               
                  Toinen kanneperuste, joka perustuu terveydellisiin vahinkoihin ja työkyvyttömyyteen
                  Kantaja vaatii myös korvausta kivusta ja särystä, koska voidaan osoittaa, että laiton toimenpide on aiheuttanut vahinkoa hänen terveydelleen ja että se on tehnyt hänen ammatillisen toiminnan jatkamisen mahdottomaksi.